b'\n_START_ARTICLE_\nBosbaan\n_START_PARAGRAPH_\nBosbaan (slovenski dobesedni prevod Gozdna proga) je najstarej\xc5\xa1e umetno zgrajeno prizori\xc5\xa1\xc4\x8de za vesla\xc5\xa1ke regate na svetu. Le\xc5\xbei v bli\xc5\xbeini glavnega mesta Nizozemske, Amsterdama._NEWLINE_Bosbaan je bil zgrajen leta 1936 in je imel sprva pet vesla\xc5\xa1kih prog. Leta 1954 so zaradi organizacije Evropskega prvenstva v veslanju prizori\xc5\xa1\xc4\x8de raz\xc5\xa1irili na \xc5\xa1est prog. Na tem prvenstvu so prvi\xc4\x8d smele nastopiti tudi \xc5\xbeenske._NEWLINE_Leta 2001 so Bosbaan spet prenovili. Zdaj meri v dol\xc5\xbeino 2.200 metrov in ima osem vesla\xc5\xa1kih prog. Julija 2005 so prvi\xc4\x8d po \xc5\xa1iritvi organizirali mednarodno tekmovanje, Svetovno prvenstvo v veslanju do 23 let._NEWLINE_Leta 2006 je bilo tam organizirano Mladinsko svetovno prvenstvo v veslanju, leta 2007 pa je bila tam organizirana druga regata Svetovnega pokala v veslanju.'